title: Решение 2013/88/ОВППС на Съвета от 18 февруари 2013 година за изменение на Решение 2010/800/ОВППС относно ограничителни мерки срещу Корейската народнодемократична република

text:
               19.2.2013

               BG

               Официален вестник на Европейския съюз

               L 46/28

         РЕШЕНИЕ 2013/88/ОВППС НА СЪВЕТА
   от 18 февруари 2013 година
   за изменение на Решение 2010/800/ОВППС относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/800/ОВППС от 22 декември 2010 г. на Съвета относно ограничителни мерки срещу Корейската народнодемократична република (1), и по-специално член 10, параграф 1 и член 12, параграф 3 от него,
   като има предвид, че:

               (1)

               На 22 декември 2010 г. Съветът прие Решение 2010/800/ОВППС.

               (2)

               На 10 декември 2012 г. Съветът изрази дълбоката си загриженост относно намерението на Корейската народнодемократична република ("КНДР") да изстреля „работещ сателит“, тъй като за такова изстрелване се използва технология за балистични ракети, което представлява поредното категорично нарушение на международните задължения на КНДР, както се посочва по-специално в резолюции 1695 (2006), 1718 (2006) и 1874 (2009) на Съвета за сигурност на Организацията на обединените нации (СС на ООН), и влиза в пряко противоречие с обединения призив на международната общност да не се извършват подобни изстрелвания.

               (3)

               На 22 януари 2013 г. СС на ООН прие Резолюция 2087, в която осъжда извършеното от КНДР изстрелване на 12 декември 2012 г., за което беше използвана технология за балистични ракети и беше извършено в нарушение на Резолюции 1718 (2006) и 1874 (2009) на СС на ООН.

               (4)

               На 12 февруари 2013 г. КНДР извърши ядрен опит в нарушение на международните си задължения съгласно резолюции 1718 (2006), 1874 (2009) и 2087 (2013) на СС на ООН, представляващ сериозна заплаха за мира и сигурността в регионален и международен план.

               (5)

               В точка 5, буква а) от Резолюция 2087 (2013) на СС на ООН се посочва, че на ограничителни мерки ще подлежат допълнителни лица и образувания.

               (6)

               Освен това в точка 5, буква б) от Резолюция 2087 (2013) на СС на ООН се определя, че забраната за доставка, продажба или трансфер на някои изделия, материали, оборудване, стоки и технологии в съответствие с точка 8, буква а), подточка ii) от Резолюция 1718 (2006) на СС на ООН се прилага и за посочените в точка 5, буква б) на Резолюция 2087 (2013) на СС на ООН изделия.

               (7)

               В точка 8 от Резолюция 2087 (2013) на СС на ООН се изброяват някои начини държавите да се разпореждат с изделия, конфискувани съгласно разпоредбите на Резолюции 1718 (2006) и 1874 (2009) на СС на ООН и в съответствие с точка 14 от Резолюция 1874 (2009) на СС на ООН.

               (8)

               В Резолюция 2087 (2013) на СС на ООН, точка 12 също така се отправя призив към държавите да проявяват бдителност и сдържаност по отношение на влизането или транзитното преминаване през тяхна територия на лица, работещи от името или по указание на включени в списъка лица или образувания.

               (9)

               В съответствие с точка 13 от Резолюция 2087 (2013) на СС на ООН е необходимо да се посочи, че не могат да се удовлетворяват искове на включените в списъка лица и образувания или на всякакви други лица или образувания в КНДР във връзка с изпълнението на договори или трансакции, засегнати от мерките, за които е взето решение съгласно съответните резолюции на СС на ООН, или от мерките, предприети от Съюза или от някоя държава членка съгласно приложимо решение на СС на ООН или обхванати от настоящото решение.

               (10)

               Съгласно заключенията на Съвета относно КНДР от 10 декември 2012 г. е уместно да бъдат приети допълнителни ограничителни мерки.

               (11)

               В Решение 2010/800/ОВППС следва да се включи допълнителен критерий за самостоятелно определяне от ЕС на лица и образувания, които подлежат на ограничителни мерки.

               (12)

               Следва да бъдат забранени продажбата, доставката или трансфера в КНДР на някои други стоки, които имат отношение към програмите на КНДР, свързани с оръжия за масово унищожение, по-специално с нейния сектор за балистични ракети, а именно някои видове алуминий.

               (13)

               Следва да се поясни също, че когато настоящото решение предвижда забрана на финансови услуги, това включва и предоставянето на услуги по застраховане и презастраховане.

               (14)

               Освен това следва да се забранят продажбата, покупката или транспортирането на злато, благородни метали и диаманти, или посредническите услуги с тях на, от и за правителството на КНДР.

               (15)

               Следва да се забрани още и доставянето на новоотпечатани, новоизсечени или неемитирани банкноти и монети на КНДР на или в полза на Централната банка на КНДР.

               (16)

               Следва да бъдат забранени продажбата или закупуването на държавни или гарантирани от държавата облигации на КНДР.

               (17)

               Следва също да се забрани откриването на нови клонове, дъщерни дружества или представителства на банки на КНДР на територията на държавите членки, както и създаването на нови съвместни предприятия или получаването на дялово участие от страна на банките на КНДР, включително Централната банка на КНДР, с банки под юрисдикцията на държавите членки. Освен това държавите членки следва да предприемат необходимите мерки, за да забранят на финансовите институции на тяхна територия или под тяхна юрисдикция да откриват представителства или дъщерни дружества в КНДР.

               (18)

               Вследствие на решението на комитета, създаден към СС на ООН съгласно Резолюция 1718 (2006) на СС на ООН, шест образувания следва да бъдат извадени от списъците, съдържащи се приложения II и III към Решение 2010/800/ОВППС, и добавени в списъка от приложение I към това решение. Необходимо е също да се промени информацията в списъка за тези лица.

               (19)

               Освен това в съответствие с член 12, параграф 3 от Решение 2010/800/ОВППС Съветът преразгледа изцяло списъците на други лица и образувания, съдържащи се в приложение II и приложение III към посоченото Решение и стигна до заключението, че към същите лица и образувания следва да продължат да се прилагат подходящи ограничителни мерки, предвидени в решението.

               (20)

               Поради това Решение 2010/800/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/800/ОВППС се изменя, както следва:

               1.

               Член 1 се изменя както следва:

                           а)

                           параграф 1, буква б) се заменя със следното:

                                       „б)

                                       всички изделия, материали, оборудване, стоки и технологии, определени от Съвета за сигурност или от Комитета, създаден съгласно параграф 12 от Резолюция 1718 (2006) на СС на ООН ( „Комитетът по санкциите“), в съответствие с точка 8, буква а), подточка ii) от Резолюция 1718 (2006) на СС на ООН и точка 5, буква б) от Резолюция 2087 (2013) на СС на ООН, които могат да допринесат за програмите на КНДР, свързани с ядрена енергия, с балистични ракети или други оръжия за масово унищожение;“;

                           б)

                           в параграф 1 се добавя следната буква:

                                       „г)

                                       някои важни компоненти за сектора на балистичните ракети, като някои видове алуминий, използван в свързаните с балистичните ракети системи. Съюзът предприема необходимите мерки за определяне на съответните изделия, които да бъдат включени в обхвата на настоящата разпоредба.“;

                           в)

                           в параграф 2, буква б) се заменя със следното:

                                       „б)

                                       предоставянето на финансиране или финансова помощ, свързана с изделия и технологии, посочени в параграф 1, включително по-специално безвъзмездни средства, заеми и застраховане на експортен кредит, както и застраховане и презастраховане, за всякакъв вид продажба, доставка, трансфер или износ на тези изделия и технологии, или за предоставянето на свързано с това техническо обучение, консултации, услуги, помощ или посреднически услуги, пряко или непряко на което и да било лице, образувание или орган в КНДР или за употреба в КНДР;“.

               2.

               Вмъкват се следните членове:
               „Член 1a
               Забраняват се пряката или непряката продажба, покупка или транспортиране на злато, благородни метали и диаманти, или посреднически услуги с тях на, от и за правителството на КНДР, нейните публични органи, корпорации и агенции, Централната банка на КНДР, както и на, от или за лица и образувания, действащи от тяхно име или по тяхно указание, или образувания, притежавани или контролирани от тях.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               Член 1б
               Забранява се доставянето на новоотпечатани, новоизсечени или неемитирани банкноти и монети на КНДР на или в полза на Централната банка на КНДР.“
               „Член 2a
               Забраняват се пряката или непряката продажба или покупка, или посреднически услуги или помощ при емитирането на държавни или гарантирани от държавата облигации на КНДР, емитирани след влизането в сила на настоящото решение, на и от правителството на КНДР, публичните му органи, корпорации и агенции, Централната банка на КНДР или банки, установени в КНДР, или клонове и дъщерни дружества, които са под или извън юрисдикцията на държавите членки, на банки, установени в КНДР, или финансови образувания, които нито са установени в КНДР, нито са под юрисдикцията на държавите членки, но са контролирани от лица и образувания, установени в КНДР, както и от лица и образувания, действащи от тяхно име или по тяхно указание, или образувания, притежавани или контролирани от тях.“.

               3.

               Член 4 се изменя както следва:

                           а)

                           в параграф 1 се добавя следната буква:

                                       „г)

                                       невключените в обхвата на приложения I, II и III лица, които участват, включително посредством предоставянето на финансови услуги, в доставката в или от КНДР на оръжие и свързани с него материали от всякакъв вид или на изделия, материали, оборудване, стоки и технологии, които биха могли да допринасят за програмите на КНДР, свързани с ядрена енергия, с балистични ракети или други оръжия за масово унищожение, както е посочено в приложение IIIА.“;

                           б)

                           параграф 7 се заменя със следния текст:
                           “(7)   Държавите членки могат да разрешават изключения от мерките, наложени с параграф 1, букви б), в) и г), когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или на които е домакин държава членка, поела председателството на ОССЕ, и на които се провежда политически диалог, чрез който пряко се насърчават демокрацията, правата на човека и принципите на правовата държава в КНДР.“;

                           в)

                           параграф 9 се заменя със следния текст:
                           “(9)   В случаите, когато по силата на параграфи 4, 5 и 7, държава членка разреши влизането или транзитното преминаване през нейна територия на лица, включени в приложения I, II, III или IIIА, разрешението се ограничава до целта, за която е дадено, и до лицата, за които се отнася.“;

                           г)

                           следният параграф се добавя:
                           „(10)   Държавите членки проявяват бдителност и сдържаност по отношение на влизането или транзитното преминаване през тяхна територия на лица, работещи от името или по указание на включено в списъка в приложение I лице или образувание.“.

               4.

               В член 5, параграф 1 се добавя следната буква:

                           „г)

                           невключените в обхвата на приложения I, II и III лица и образувания, които участват, включително посредством предоставянето на финансови услуги, в доставката в или от КНДР на оръжие и свързани с него материали от всякакъв вид или на изделия, материали, оборудване, стоки и технологии, които биха могли да допринасят за програмите на КНДР, свързани с ядрена енергия, с балистични ракети или други оръжия за масово унищожение, както е посочено в приложение IIIА.“.

               5.

               Следният член се добавя:
               „Член 6a
               1.   Забранява се откриването на нови клонове, дъщерни дружества или представителства на банки на КНДР на територията на държавите членки, както и създаването на нови съвместни предприятия или получаването на дялово участие от страна на банките на КНДР, включително Централната банка на КНДР, нейните клонове и дъщерни дружества и други финансови образувания, посочени в член 6, с банки под юрисдикцията на държавите членки.
               2.   Забранява се на финансовите институции на територията на държавите членки или под тяхна юрисдикция да откриват представителства или дъщерни дружества в КНДР.“.

               6.

               Член 7, параграф 5 се заменя със следния текст:
               “(5)   В случаи на предприемане на посочената в параграфи 1 и 2 проверка, държавите членки конфискуват и се разпореждат с изделията, чиято доставка, продажба, трансфер или износ са забранени по силата на настоящото решение в съответствие с точка 14 от Резолюция 1874 (2009) на СС на ООН и точка 8 от Резолюция 2087 (2013) на СС на ООН.“.

               7.

               Вмъква се следният член:
               „Член 8a
               няма да се удовлетворяват никакви искове на посочените лица или образувания, включени в приложения I, II, III и IIIА, нито на всякакви други лица или образувания в КНДР, включително правителството на КНДР, неговите публични органи, корпорации и агенции, нито на всякакви лица или образувания, предявяващи иск посредством или в полза на такива лица или образувания, в т.ч. искове за компенсация, обезщетение или други подобни искове — като искания за прихващане, неустойки или искания по гаранции, искания за удължаване на срока или изпълнения на задължения по обезпечения, финансови гаранции, включително искове, произтичащи от акредитиви и сходни инструменти, във връзка с договор или сделка, чието изпълнение е засегнато, пряко или непряко, изцяло или частично, от мерките, за които е взето решение съгласно резолюции 1718 (2006), 1874 (2008) и 2087 (2013) на СС на ООН, включително от мерките, предприети от Съюза или от някоя държава членка съгласно приложимите решения на Съвета за сигурност или във връзка с изпълнението им, или от включените в настоящото решение мерки.“.

               8.

               Член 9, параграф 2 се заменя със следния текст:
               “(2)   Съветът, с единодушно решение по предложение на държавите членки или на върховния представител на Съюза по въпросите на външните работи и политиката на сигурност, изготвя списъците в приложения II, III и IIIА и приема изменения по тях.“.

               9.

               Член 10, параграф 2 се заменя със следния текст:
               “(2)   Когато Съветът реши да подложи лице или образувание на мерките, посочени в член 4, параграф 1, букви б), в) и г) и в член 5, параграф 1, букви б), в) и г), той изменя съответно приложение II, III или IIIА.“.

               10.

               Член 11 се заменя със следния текст:
               „Член 11
               1.   Приложения I, II, III и IIIА включват основанията за включване в списъка на вписаните лица и образувания, както е предвидено от Съвета за сигурност или от Комитета по санкциите по отношение на приложение I.
               2.   Освен това приложения I, II, III и IIIА включват, когато е налице, необходимата информация за идентифициране на съответните лица или образувания, както е предвидено от Съвета за сигурност или от Комитета по санкциите за приложение I. По отношение на лицата подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност. В приложение I се включва също датата на посочване от Съвета за сигурност или от Комитета по санкциите.“.

               11.

               Член 12, параграф 3 се заменя със следния текст:
               “(3)   Мерките, посочени в член 4, параграф 1, букви б), в) и г) и в член 5, параграф 1, букви б), в) и г) се преразглеждат редовно и най-малко на всеки 12 месеца. Те престават да се прилагат спрямо съответните лица и образувания, ако Съветът реши съгласно процедурата, посочена в член 9, параграф 2, че условията за прилагането им вече не са налице.“.

         Член 2
   Лицата и образуванията, изброени в приложение I към настоящото решение, се добавят в списъците, включени в приложение I към Решение 2010/800/ОВППС.
   Член 3
   Образуванията, изброени в приложение II към настоящото решение, се заличават от списъците, включени в приложение II и III към Решение 2010/800/ОВППС.
   Член 4
   Приложение III към настоящото решение се добавя като приложение IIIА към Решение 2010/800/ОВППС.
   Член 5
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 18 февруари 2013 година.

            За Съвета

            Председател

         C. ASHTON

      (1)  ОВ L 341, 23.12.2010 г., стр. 32.

      ПРИЛОЖЕНИЕ I

         Лица и образувания, посочени в член 2

      A.   Списък на лицата, посочени в член 4, параграф 1, буква а) и в член 5, параграф 1, буква а)

                  Наименование

                  Псевдоним

                  Дата на раждане:

                  Дата на посочване

                  Друга информация

                  1.

                  Paek Chang-Ho

                  Pak Chang-Ho;
                  Paek Ch’ang-Ho

                  Дата на раждане: 18 юни 1964 г.
                  Място на раждане: Kaesong, КНДР

                  22.1.2013 г.

                  Висш служител и ръководител на сателитния контролен център на Корейския комитет за космически технологии
                  Паспорт: 381420754;
                  Дата на издаване на паспорта: 7 декември 2011 г.;
                  Дата на валидност на паспорта: 7 декември 2016 г.

                  2.

                  Chang Myong-Chin

                  Jang Myong-Jin

                  Дата на раждане: 1966 г.
                  Алтернативна дата на раждане: 1965 г.

                  22.1.2013 г.

                  Главен управител на площадката за изстрелване на спътници в Сохе и ръководител на центъра за изстрелване, от който бяха извършени извеждания на спътници на 13 април и на 12 декември 2012 г.

                  3.

                  Ra Ky’ong-Su

                  22.1.2013 г.

                  Ra Ky’ong-Su е служител в банка Tanchon Commercial Bank (TCB). В качеството си на такъв е спомогнал за трансакции към TCB. Tanchon Commercial Bank беше посочена от комитета през април 2009 г. като основното финансово образувание на КНДР за търговия с конвенционални оръжия, балистични ракети и изделия, свързани със сглобяването и производството на такива оръжия.

                  4.

                  Kim Kwang-il

                  22.1.2013

                  Kim Kwang-il е служител в банка Tanchon Commercial Bank (TCB). В качеството си на такъв е спомогнал за трансакции към TCB и към Korea Mining Development Trading Corporation (KOMID). Tanchon Commercial Bank беше посочена от комитета през април 2009 г. като основното финансово образувание на КНДР за търговия с конвенционални оръжия, балистични ракети и изделия, свързани със сглобяването и производството на такива оръжия. Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия.

      Б.   Списък на образуванията, посочени в член 5, параграф 1, буква а)

                  Наименование

                  Друго наименование

                  Местонахождение

                  Дата на посочване

                  Друга информация

                  1.

                  Корейски комитет за космически технологии

                  Корейски комитет за космически технологии
                  Департамент за космически технологии на КНДР,
                  Комитет за космически технологии;
                  КККТ

                  Пхенян, КНДР

                  22.1.2013 г.

                  Корейският комитет за космически технологии (КККТ) организира изстрелванията от КНДР на 13 април и 12 декември 2012 г. посредством сателитния контролен център и стартовата площадка в Сохе.

                  2.

                  Bank of East Land

                  Dongbang Bank;
                  Tongbang U’Nhaeng;
                  Tongbang Bank

                  P.O. Box 32, BEL Building, Jonseung-Dung, Област Moranbong, Пхенян, КНДР

                  22.1.2013 г.

                  Финансовата институция на КНДР Bank of East Land спомага за извършването на свързани с оръжие трансакции на производителя и износителя на оръжие Green Pine Associated Corporation (Green Pine) и подпомага други негови дейности. Bank of East Land е работила активно с Green Pine за трансфера на средства по такъв начин, че да избегне санкции. През 2007 г. и 2008 г. Bank of East Land улеснява трансакции, в които участват Green Pine и ирански финансови институции, включително Bank Melli и Bank Sepah. Съветът за сигурност посочи Bank Sepah в Резолюция 1747 (2007) заради предоставяне на подкрепа на иранската програма за балистични ракети. Green Pine беше посочена от Комитета през април 2012 г.

                  3.

                  Korea Kumryong Trading Corporation

                  22.1.2013 г.

                  Използвано като друго наименование за Korea Mining Development Trading Corporation (KOMID) за извършването на дейности по възлагане на обществени поръчки. Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия.

                  4.

                  Tosong Technology Trading Corporation

                  Пхенян, КНДР

                  22.1.2013 г.

                  Korea Mining Development Trading Corporation (KOMID) е дружеството майка на Tosong Technology Trading Corporation. Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия.

                  5.

                  Korea Ryonha Machinery Joint Venture Corporation

                  Chosun Yunha Machinery Joint Operation
                  Company; Korea Ryenha Machinery J/V Corporation;
                  Ryonha Machinery Joint Venture Corporation

                  Централна област, Пхенян, КНДР
                  Mangungdae-gu, Пхенян, КНДР;
                  Област Mangyongdae, Пхенян, КНДР

                  22.1.2013

                  Korea Ryonbong General Corporation е дружеството майка на Korea Ryonha Machinery Joint Venture Corporation. Korea Ryonbong General Corporation беше посочена от комитета през април 2009 г. и е конгломерат в отбранителната промишленост, специализиран в покупки в полза на предприятията от отбранителната промишленост на КНДР и в подкрепа на продажбите на страната, свързани с военния сектор.

                  6.

                  Leader (Hong Kong) International

                  Leader International Trading Limited

                  Room 1610 Nan Fung Tower, 173 Des Voeux Road, Хонг-Конг

                  22.1.2013

                  Спомага за изпращането на стоки от името на Korea Mining Development Trading Corporation (KOMID) Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия.

                  7.

                  Green Pine Associated Corporation

                  Cho’ngsong United Trading Company;
                  Chongsong Yonhap;
                  Ch’o’ngsong Yo’nhap;
                  Chosun Chawo’n Kaebal T’uja Hoesa;
                  Jindallae;
                  Ku’mhaeryong Company LTD;
                  Natural Resources Development and Investment Corporation;
                  Saeingp’il Company

                  c/o Reconnaissance General Bureau Headquarters, Hyongjesan-Guyok, Пхенян, КНДР;
                  Nungrado, Пхенян, КНДР

                  2.5.2012

                  Green Pine Associated Corporation (“Green Pine”) е поела голяма част от дейностите на Korea Mining Development Trading Corporation (KOMID). Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия.
                  Освен това, Green Pine отговаря за приблизително половината от износа от КНДР на оръжия и свързани с тях материали.
                  Green Pine е определена за налагане на санкции заради износа на оръжия и свързани с тях материали от КНДР. Green Pine е специализирана в производството на военноморски плавателни съдове и въоръжения от рода на подводници, военни катери и ракетни системи, изнасяла е също торпеда и е предоставяла техническа помощ на ирански дружества, свързани с отбраната.

                  8.

                  Amroggang Development Banking Corporation

                  Amroggang Development Bank;
                  Amnokkang Development Bank

                  Tongan-dong, Пхенян, КНДР

                  2.5.2012 г.

                  Корпорация Amroggang, създадена през 2006 г., е свързана с Tanchon Commercial Bank и се управлява от служители на Tanchon. Tanchon участва във финансирането на продажбите на балистични ракети от KOMID и освен това е замесена в трансакции с балистични ракети от KOMID за Shahid Hemmat Industrial Group(SHIG) в Иран. Tanchon Commercial Bank, посочена от комитета през април 2009 г., е основното финансово образувание на КНДР за търговия с конвенционални оръжия, балистични ракети и изделия, свързани със сглобяването и производството на такива оръжия. Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия. В Резолюция 1737 (2006) Съветът за сигурност посочи SHIG като образувание, участващо в програмата за балистични ракети на Иран.

                  9.

                  Korea Heungjin Trading Company

                  Hunjin Trading Co.;
                  Korea Henjin Trading Co.;
                  Korea Hengjin Trading Company

                  Пхенян, КНДР

                  2.5.2012 г.

                  Korea Heungjin Trading Company е дружество, използвано от KOMID за търговски цели. Има подозрения, че е замесено в доставки на свързани с ракетите изделия за Shahid Hemmat Industrial Group (SHIG) в Иран. Heungjin се свързва с KOMID и по-специално с отдела на KOMID за възлагане на обществени поръчки. Heungjin беше използвано за поръчка на авангарден цифров контролен уред с приложение в ракетното проектиране. Корпорация KOMID беше посочена от комитета през април 2009 г. и е основният търговец на оръжие в КНДР и основният износител на изделия и оборудване, свързани с балистичните ракети и конвенционалните оръжия. В Резолюция 1737 (2006) Съветът за сигурност посочи SHIG като образувание, участващо в програмата за балистични ракети на Иран.

      ПРИЛОЖЕНИЕ II

         Образувания, посочени в член 3

                  1.

                  Green Pine Associated Corporation

                  2.

                  Korea Heungjin Trading Company

                  3.

                  Tosong Technology Trading Corporation

                  4.

                  Korea Ryonha Machinery Joint Venture Corporation

                  5.

                  Amroggang Development Banking Corporation

                  6.

                  Bank of East Land

      ПРИЛОЖЕНИЕ III

            „ПРИЛОЖЕНИЕ IIIA
            A.   Списък на лицата, посочени в член 4, параграф 1, буква г) и член 5, параграф 1, буква г)
            … .
            Б.   Списък на образуванията, посочени в член 5, параграф 1, буква г)
            … .”


               19.2.2016

               BG

               Официален вестник на Европейския съюз

               C 65/184

         P7_TA(2013)0250
   Числен състав на постоянните комисии
   Решение на Европейския парламент от 12 юни 2013 г. относно числения състав на постоянните комисии (2013/2671(RSO))
   (2016/C 065/29)

      Европейският парламент,

               —

               като взе предвид предложението на Председателския съвет,

               —

               като взе предвид своите решения от 15 юли 2009 г. (1), 14 декември 2011 г. (2) и 18 януари 2012 г. (3) относно числения състав на постоянните комисии,

               —

               като взе предвид член 183 от своя правилник,

               1.

               Решава да измени числения състав на постоянните комисии както следва:

                           I.

                           Комисия по външни работи: 79 членове

                           II.

                           Комисия по развитие: 30 членове

                           III.

                           Комисия по международна търговия: 31 членове

                           IV.

                           Комисия по бюджети: 45 членове

                           V.

                           Комисия по бюджетен контрол: 31 членове

                           VI.

                           Комисия по икономически и парични въпроси: 50 членове

                           VII.

                           Комисия по заетост и социални въпроси: 50 членове

                           VIII.

                           Комисия по околна среда, обществено здраве и безопасност на храните: 71 членове

                           IX.

                           Комисия по промишленост, изследвания и енергетика: 61 членове

                           X.

                           Комисия по вътрешния пазар и защита на потребителите: 41 членове

                           XI.

                           Комисия по транспорт и туризъм: 47 членове

                           XII.

                           Комисия по регионално развитие: 50 членове

                           XIII.

                           Комисия по земеделие и развитие на селските райони: 44 членове

                           XIV.

                           Комисия по рибно стопанство: 25 членове

                           XV.

                           Комисия по култура и образование: 31 членове

                           XVI.

                           Комисия по правни въпроси: 25 членове

                           XVII.

                           Комисия по граждански свободи, правосъдие и вътрешни работи: 60 членове

                           XVIII.

                           Комисия по конституционни въпроси: 26 членове

                           XIX.

                           Комисия по правата на жените и равенството между половете: 35 членове

                           XX.

                           Комисия по петиции: 35 членове;

               2.

               Решава, че настоящото решение ще влезе в сила на 1 юли 2013 г.;

               3.

               Възлага на своя председател да предаде за сведение настоящото решение на Съвета и на Комисията.

      (1)  ОВ C 224 E, 19.8.2010 г., стр. 34.

      (2)  Приети текстове, P7_TA(2011)0570.

      (3)  Приети текстове, P7_TA(2012)0001.


title: 2012/105/ЕС: Решение на Съвета от 14 декември 2011 година за подписване от името на Съюза и временно прилагане на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и на Протокола между Европейския съюз и правителството на Руската федерация относно техническите условия и ред по посоченото споразумение

text:
                  29.2.2012

                  BG

                  Официален вестник на Европейския съюз

                  L 57/1

         РЕШЕНИЕ НА СЪВЕТА
         от 14 декември 2011 година
         за подписване от името на Съюза и временно прилагане на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и на Протокола между Европейския съюз и правителството на Руската федерация относно техническите условия и ред по посоченото споразумение
         (2012/105/ЕС)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 5 от него,
         като взе предвид предложението на Европейската комисия,
         като има предвид, че:

                     (1)

                     Предвид икономическото значение, което вносът на необработен дървен материал има за Съюза, както и значимостта на Руската федерация като доставчик на необработен дървен материал за Съюза, Комисията договори с Руската федерация последната да поеме ангажименти за намаляване или премахване на прилаганите понастоящем от нея износни мита, включително по отношение на необработения дървен материал.

                     (2)

                     Тези ангажименти, които ще станат част от списъка на отстъпките на Руската федерация в рамките на Световната търговска организация (СТО) при присъединяването ѝ към СТО, включват тарифни квоти за износа на определени видове иглолистен дървен материал, дял от които е разпределен за износ за Съюза.

                     (3)

                     В рамките на преговорите за присъединяването на Руската федерация към СТО Комисията договори от името на Съюза Споразумение под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз (наричано по-нататък „споразумението“).

                     (4)

                     Както е предвидено в споразумението, Съюзът и Руската федерация договориха подробни технически условия и ред за управлението на тарифните квоти, които са включени в протокол за техническите условия и ред по споразумението (наричан по-нататък „протоколът“).

                     (5)

                     Споразумението и протоколът следва да бъдат подписани.

                     (6)

                     Предвид нуждата да се осигури въвеждането на необходимата система за управление на тарифните квоти, прилагани по отношение на износа на дървен материал от Руската федерация за Съюза, от датата на присъединяване на Руската федерация към СТО споразумението и протоколът следва да се прилагат временно от посочената дата до приключване на процедурите по сключването им.

                     (7)

                     За да се гарантират еднакви условия на прилагане на разпоредбите на споразумението и на протокола относно управлението на тарифните квоти, прилагани по отношение на износа на дървен материал от Руската федерация за Съюза, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (1).

                     (8)

                     За приемането на актове за изпълнение относно управлението в Съюза на тарифните квоти, прилагани по отношение на износа на дървен материал от Руската федерация, следва да се използва процедурата по разглеждане, тъй като тези актове са актове, свързани с общата търговска политика, и поради това попадат в приложното поле на член 2, параграф 2, буква б), подточка iv) от Регламент (ЕС) № 182/2011,

               ПРИЕ НАСТОЯЩОТО РЕШЕНИЕ:

            Член 1
            Подписването на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, както и на протокола между Европейския съюз и правителството на Руската федерация относно техническите условия и ред по посоченото споразумение, се разрешава от името на Съюза при условие за сключването им.
            Текстовете на споразумението и на протокола са приложени към настоящото решение.

            Член 2
            Председателят на Съвета се оправомощава да посочи лицето(ата), упълномощено(и) да подпише(ат) споразумението и протокола от името на Съюза.

            Член 3
            В съответствие с разпоредбите на споразумението и член 26, параграф 3 от протокола споразумението и протоколът се прилагат временно от датата на присъединяване на Руската федерация към СТО до приключване на процедурите по сключването на споразумението (2).

            Член 4
            Комисията приема подробни правила за метода на разпределение на разрешенията за квота съгласно член 5, параграф 2 от протокола, както и всякакви други разпоредби, необходими за управлението от страна на Съюза на количествата по тарифните квоти, разпределени за износ за Съюза. Тези актове за изпълнение се приемат в съответствие с процедурата по разглеждане, посочена в член 5.

            Член 5

               1.   Комисията се подпомага от комитет. Този комитет е комитет по смисъла на Регламент (ЕС) № 182/2011.

               2.   При позоваване на настоящия член се прилага член 5 от Регламент (ЕС) № 182/2011.

            Член 6
            Настоящото решение влиза в сила в деня на приемането му.

            Съставено в Женева на 14 декември 2011 година.

                  За Съвета

                  Председател

               M. NOGAJ

            (1)  ОВ L 55, 28.2.2011 г., стр. 13.

            (2)  Началната дата на временното прилагане на споразумението и на протокола ще бъде публикувана в Официален вестник на Европейския съюз от Генералния секретариат на Съвета.


title: Решение 2006/366/ОВППС на Съвета от 20 март 2006 година за сключването на Споразумение между Европейския съюз и правителството на Грузия относно статута в Грузия на специалния представител на Европейския съюз за Южен Кавказ и неговия поддържащ екип

text:
Важна правна забележка

|

32006D0366

Официален вестник n° L 135 , 23/05/2006 стр. 0014 - 0014 Официален вестник n° L 294 , 25/10/2006 стр. 0107 - 0107

		20060320Решение 2006/366/ОВППС на Съветаот 20 март 2006 годиназа сключването на Споразумение между Европейския съюз и правителството на Грузия относно статута в Грузия на специалния представител на Европейския съюз за Южен Кавказ и неговия поддържащ екипСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) След решението да се реагира на ситуацията след прекратяването на мисията на ОССЕ за наблюдение на границата в Грузия с подсилването на специалния представител на Европейския съюз (СПЕС) за Южен Кавказ Съветът прие на 28 юли 2005 г. Съвместно действие 2005/582/ОВППС за удължаване и изменение мандата на специалния представител на Европейския съюз за Южен Кавказ [1].(2) След Решение на Съвета от 3 октомври 2005 г., с което председателството бе упълномощено, подпомагано, където е необходимо от ГС/ВП, да започне преговори, председателството проведе преговори за споразумение между Европейския съюз и правителството на Грузия относно статута в Грузия на специалния представител на Европейския съюз за Южен Кавказ и неговия поддържащ екип.(3) Споразумението следва да се одобри,РЕШИ:Член 1Европейският съюз одобрява Споразумението между Европейския съюз и правителството на Грузия относно статута в Грузия на специалния представител на Европейския съюз за Южен Кавказ и неговия поддържащ екип.Текстът на споразумението е приложен към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат споразумението, което обвързва Европейския съюз.Член 3Настоящото решение се публикува в Официален вестник на Европейския съюз.Член 4Настоящото решение влиза в сила в деня на приемането му.Съставено в Брюксел на 20 март 2006 година.За СъветаПредседателU. Plassnik[1] ОВ L 199, 29.7.2005 г., стр. 92. Съвместно действие, изменено със Съвместно действие 2006/121/ОВППС (ОВ L 49, 21.2.2006 г., стр. 14).--------------------------------------------------


title: Решение на Комисията от 3 март 2006 година за сключване на Споразумение под формата на размяна на писма между Европейската общност и Република Чили относно изменения в допълнение II към Споразумението за търговия със спиртни напитки и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга

text:
Важна правна забележка

|

32006D0568

Официален вестник n° L 231 , 24/08/2006 стр. 0135 - 0135 Официален вестник n° L 118 , 08/05/2007 стр. 1256 - 1256

		20060303Решение на Комисиятаот 3 март 2006 годиназа сключване на Споразумение под формата на размяна на писма между Европейската общност и Република Чили относно изменения в допълнение II към Споразумението за търговия със спиртни напитки и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга(2006/568/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 2005/269/ЕО на Съвета от 28 февруари 2005 г. относно сключването на Споразумение за асоцииране между Европейската общност и нейните държави-членки, от една страна, и Република Чили, от друга [1], и по-специално член 3, параграф 2 от него,като има предвид, че:(1) Като се вземат под внимание сключените договори на второто заседание на Съвместния комитет по Споразумението за търговия с вина и на първото заседание на Съвместния комитет по Споразумението за търговия със спиртни напитки и ароматизирани напитки към Споразумението за асоцииране между ЕС и Чили, проведено на 13 и 14 юни 2005 г. в Мадрид, е необходимо да бъде изменено допълнение II към Споразумението за търговия със спиртни напитки и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга, за да стане възможна употребата на някои чилийски търговски марки, които съвпадат с географските означения на Общността, на чилийския вътрешен пазар в ограничени количества до 31 януари 2014 г., считано от 24 април 2006 г.(2) Общността и Република Чили са договорили, в съответствие с член 16, параграф 2 от горепосоченото споразумение, споразумение под формата на размяна на писма за изменение на допълнение II.(3) Размяната на писма следва да бъде одобрена.(4) Мерките, които се предвиждат в настоящото решение, са в съответствие със становището на Изпълнителната комисия за спиртни напитки,РЕШИ:Член 1С настоящото се одобрява, от името на Общността, Споразумението под формата на размяна на писма между Европейската общност и Република Чили относно изменения в допълнение II от Споразумението за търговия със спиртни напитки и ароматизирани напитки, приложено към Споразумението за асоцииране между Европейската общност и нейните държави-членки, от една страна, и Република Чили, от друга.Текстът на споразумението е приложен към настоящото решение.Член 2С настоящото се упълномощава Комисаря по селско стопанство и развитие на селските региони да подпише размяната на писма с оглед обвързване на Общността.Съставено в Брюксел на 3 март 2006 година.За КомисиятаMariann Fischer BoelЧлен на Комисията[1] ОВ L 84, 2.4.2005 г., стр. 19.--------------------------------------------------


title: Решение на Съвета от 16 декември 1996 година за мониторинг върху прилагането на актове, приети от Съвета, относно незаконната имиграция, повторното приемане, незаконната заетост на граждани на трети страни и сътрудничество при изпълнението на заповеди за експулсиране

text:
Важна правна забележка

|

31996D0749

Официален вестник n° L 342 , 31/12/1996 стр. 0005 - 0005 специално чешко издание глава 19 том 01 стр. 47  - 47 специално испанско издание глава 19 том 01 стр. 47  - 47 специално унгарско издание глава 19 том 01 стр. 47  - 47 специално литвийско издание глава 19 том 01 стр. 47  - 47 LV.ES глава 19 том 01 стр. 47  - 47 MT.ES глава 19 том 01 стр. 47  - 47 PL.ES глава 19 том 01 стр. 47  - 47 SK.ES глава 19 том 01 стр. 47  - 47 специално словенско издание глава 19 том 01 стр. 47  - 47

		19961216Решение на Съветаот 16 декември 1996 годиназа мониторинг върху прилагането на актове, приети от Съвета, относно незаконната имиграция, повторното приемане, незаконната заетост на граждани на трети страни и сътрудничество при изпълнението на заповеди за експулсиране(96/749/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейски съюз, и по-специално член К.3, параграф 2, буква а) от него,като взе предвид работната програма за приоритетите, приета от Съвета на 30 ноември 1993 г. в Брюксел, изискваща в частност подготовката на годишен отчет за постигнатото в областта на правосъдието и вътрешните работи и Резолюцията на Съвета от 14 октомври 1996 г., определяща приоритетите за сътрудничество в областта на правосъдието и вътрешните работи за периода от 1 юли 1996 г. до 30 юни 1998г. [1]като има предвид, че член К.1, параграф 3, буква в) на Договора постановява, че държавите-членки трябва да разглеждат борбата с незаконната имиграция, пребиваване и работа на граждани на трети страни на територията на държавите-членки като въпрос от общ интерес;като има предвид, че мониторингът върху прилагането от държавите-членки на актовете, приети от Съвета в тази област ще разкрие практическите резултати от работата на Съвета по тази материя и ще даде полезен урок за бъдещата му работа,РЕШИ:Член 1Изготвяне на въпросникВсяка година Председателството изпраща на държавите-членки въпросник, имащ за цел да покаже как те прилагат актовете, приети от Съвета относно незаконната имиграция, повторното приемане, незаконната заетост на граждани на трети страни и сътрудничество при изпълнението на заповеди за експулсиране.Член 2Съдържание на въпросникаВъпросникът засяга следните въпроси:- разпоредби, приети през предходната година от държавите-членки във всяка от областите, регулирани от актовете, посочени в член 1,- трудности, срещнати при приемането на тези разпоредби,- възможността разпоредби в областите, посочени в първия параграф, да бъдат приети в близко бъдеще,- практическо прилагане на споменатите по-горе актови и разпоредби.Член 3Оценка на отговоритеВъз основа на отговорите, получени от държавите-членки Генералният секретариат изготвя доклад и го предава на Съвета.Член 4Прилагане за първи пътПървият въпросник се изпраща на държавите-членки не по-късно от 30 юни 1997 г. и обхваща периода от влизането в сила на Договора за Европейски съюз.Съставено в Брюксел на 16 декември 1996 година.За СъветаПредседателM. D. Higgins[1] ОВ C 319, 26.10.1996 г., стр. 1.--------------------------------------------------


title: Решение на Съвета от 12 септември 2016 година за приемане на позицията на Съвета по проекта за общ бюджет на Европейския съюз за финансовата 2017 година

text:
               13.9.2016

               BG

               Официален вестник на Европейския съюз

               C 336/1

         РЕШЕНИЕ НА СЪВЕТА
   от 12 септември 2016 година
   за приемане на позицията на Съвета по проекта за общ бюджет на Европейския съюз за финансовата 2017 година
   (2016/C 336/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314, параграф 3 от него, във връзка с Договора за създаване на Европейската общност за атомна енергия, и по-специално член 106а от него,
   като има предвид, че:

               1)

               На 18 юли 2016 г. Комисията представи предложение, съдържащо проект за общ бюджет на Европейския съюз за финансовата 2017 година (1).

               2)

               Съветът разгледа предложението на Комисията с оглед определянето на позиция, която да е съвместима, по отношение на приходната част, с Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности (2) и, по отношение на разходната част, с Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 – 2020 (3),

         РЕШИ:
   Член единствен
   Позицията на Съвета по проекта за общ бюджет на Европейския съюз за финансовата 2017 година беше приета от Съвета на 12 септември 2016 г.
   Пълният текст на позицията е публикуван за справка или изтегляне на уебсайта на Съвета: http://www.consilium.europa.eu/

      Съставено в Брюксел на 12 септември 2016 година.

            За Съвета

            Председател

         M. LAJČÁK

      (1)  COM(2016) 300 final.

      (2)  ОВ L 163, 23.6.2007 г., стр. 17.

      (3)  ОВ L 347, 20.12.2013 г., стр. 884.


title: Решение на Съвета от 3 май 1989 година относно сключването на Третия допълнителен протокол към Споразумението между Европейската икономическа общност и Република Исландия вследствие на присъединяването на Кралство Испания и Португалската република към Общността

text:
Важна правна забележка

|

31989D0433

Официален вестник n° L 206 , 18/07/1989 стр. 0007 - 0007 специално финландско издание: глава 11 том 15 стр. 0105  специално шведско издание: глава 11 том 15 стр. 0105  специално чешко издание глава 02 том 04 стр. 101  - 101 специално испанско издание глава 02 том 04 стр. 101  - 101 специално унгарско издание глава 02 том 04 стр. 101  - 101 специално литвийско издание глава 02 том 04 стр. 101  - 101 LV.ES глава 02 том 04 стр. 101  - 101 MT.ES глава 02 том 04 стр. 101  - 101 PL.ES глава 02 том 04 стр. 101  - 101 SK.ES глава 02 том 04 стр. 101  - 101 специално словенско издание глава 02 том 04 стр. 101  - 101

		19890503Решение на Съветаот 3 май 1989 годинаотносно сключването на Третия допълнителен протокол към Споразумението между Европейската икономическа общност и Република Исландия вследствие на присъединяването на Кралство Испания и Португалската република към Общността(89/433/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че пълното суспендиране от Република Исландия на митата при внос от Испания ще улесни търговията между двете страни;като има предвид, че Допълнителният протокол към Споразумението между Европейската икономическа общност и Република Исландия [1], вследствие на присъединяването на Кралство Испания и Португалската република към Общността, подписан в Брюксел на 22 юли 1972 г., не установява разпоредба за Република Исландия да суспендира митните сборове върху стоки, внесени от Испания;като има предвид, че, следователно, е необходимо да се одобри Трети допълнителен протокол към гореупоменатото споразумение, за да се осигури пълното суспендиране на митата върху продукти, обхванати от това споразумение, внесени в Исландия от Испания,РЕШИ:Член 1Третият допълнителен протокол към Споразумението между Европейската икономическа общност и Република Исландия, вследствие на присъединяването на Кралство Испания и Португалската република към Общността, се одобрява с настоящото от страна на Общността.Текстът на протокола е приложен към настоящото решение.Член 2Председателят на Съвета извършва нотификацията, предвидена в член 3 от протокола [2].Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 3 май 1989 година.За СъветаПредседателP. Solbes[1] ОВ L 301, 31.12.1971 г., стр. 2.[2] Датата на влизане в сила на протокола ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение 2008/266/ОВППС на Съвета от 28 януари 2008 година за сключване на Споразумението между Европейския съюз и Република Чад относно статута на силите, ръководени от Европейския съюз в Република Чад

text:
               26.3.2008

               BG

               Официален вестник на Европейския съюз

               L 83/39

         РЕШЕНИЕ 2008/266/ОВППС НА СЪВЕТА
   от 28 януари 2008 година
   за сключване на Споразумението между Европейския съюз и Република Чад относно статута на силите, ръководени от Европейския съюз в Република Чад
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 25 септември 2007 г. Съветът за сигурност на Организацията на обединените нации прие Резолюция 1778 (2007), с която се одобрява установяването на мисия на Организацията на обединените нации в Централноафриканската република и в Чад (MINURCAT) и се упълномощава Европейският съюз да проведе в тези държави операция в подкрепа на мисията на Организацията на обединените нации за период от дванадесет месеца, считано от датата на деклариране на първоначална оперативна готовност. Освен това резолюцията приканва правителствата на Република Чад и на Централноафриканската република и Европейския съюз да сключат възможно най-скоро споразумения относно статута на силите за операцията на Европейския съюз.

               (2)

               На 15 октомври 2007 г. Съветът прие Съвместно действие 2007/677/ОВППС относно военната операция на Европейския съюз в Република Чад и Централноафриканската република (1) (EUFOR Чад/ЦАР).

               (3)

               След упълномощаване от Съвета на 18 септември 2007 г., в съответствие с член 24 от Договора, председателството, подпомагано от генералния секретар/върховен представител, договори споразумение между Европейския съюз и Република Чад относно статута на силите, ръководени от Европейския съюз в Република Чад.

               (4)

               Посоченото споразумение следва да бъде одобрено,

         РЕШИ:
   Член 1
   Споразумението между Европейския съюз и Република Чад относно статута на силите, ръководени от Европейския съюз в Република Чад, се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лице, упълномощено да подпише споразумението, с което да се обвърже правно Европейският съюз.
   Член 3
   Настоящото решение поражда действие от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 28 януари 2008 година.

            За Съвета

            Председател

         D. RUPEL

      (1)  ОВ L 279, 23.10.2007 г., стр. 21.
    ---documentbreak---

               26.3.2008

               BG

               Официален вестник на Европейския съюз

               L 83/40

         ПРЕВОД
   СПОРАЗУМЕНИЕ
   между Европейския съюз и Република Чад относно статута на силите, ръководени от Европейския съюз в Република Чад
   ЕВРОПЕЙСКИЯТ СЪЮЗ, наричан по-долу „ЕС“,
   от една страна, и
   РЕПУБЛИКА ЧАД, наричана по-долу „приемащата държава“,
   от друга страна,
   наричани по-долу „страните“,
   КАТО ВЗЕХА ПРЕДВИД:

               —

               Резолюция 1778 (2007) на Съвета за сигурност на Организацията на обединените нации от 25 септември 2007 г.,

               —

               Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и в Централноафриканската република (1) (EUFOR Чад/ЦАР),

               —

               факта, че настоящото споразумение не засяга правата и задълженията на страните, произтичащи от споразумения и други международни правни инструменти за създаване на международни съдилища и трибунали, включително статута на Международния наказателен съд,

         СЕ СПОРАЗУМЯХА ЗА СЛЕДНОТО:
   Член 1
   Обхват и определения
   1.   Разпоредбите на настоящото споразумение се прилагат за силите, ръководени от Европейския съюз, и за техния личен състав.
   2.   Разпоредбите на настоящото споразумение се прилагат само на територията на приемащата държава.
   3.   За целите на настоящото споразумение:

               а)

               „сили, действащи под ръководството на Европейския съюз“ (EUFOR) означава военните щабове на ЕС и националните контингенти, които участват в операцията, както и тяхното оборудване и транспортни средства;

               б)

               „операция“ означава подготовката, установяването, изпълнението и поддръжката на военната мисия в резултат на мандата, предоставен с Резолюция 1778 (2007) на Съвета за сигурност на Организацията на обединените нации от 25 септември 2007 г.;

               в)

               „командващ силите на ЕС“ означава командващия в театъра на бойните действия;

               г)

               „военен щаб на ЕС“ означава военният щаб и неговите подразделения, независимо от местоположението им, поставени под ръководството на военните командири на ЕС, които осъществяват военното командване или контрола на операцията;

               д)

               „национални контингенти“ означава бойни части и подразделения на държавите-членки на Европейския съюз и на други държави, участващи в операцията;

               е)

               „личен състав на EUFOR“ означава членовете на гражданския и военния персонал, зачислен към EUFOR, персоналът, изпратен на място с оглед подготовката на операцията, както и командированият персонал от участваща в операцията държава или институция на ЕС, които, освен ако в настоящото споразумение не е предвидено друго, се намират на територията на приемащата държава, с изключение на местния персонал и персонала, нает от международни търговски фирми;

               ж)

               „местен персонал“ означава членове на персонала, които са граждани или пребивават постоянно на територията на приемащата държава;

               з)

               „база“ означава всички помещения, жилища и терени, необходими на EUFOR и на персонала на EUFOR;

               и)

               „участваща държава“ означава всяка държава, която е предоставила национален контингент на разположение на EUFOR.

         Член 2
   Общи разпоредби
   1.   EUFOR и личният състав на EUFOR спазват законите и подзаконовите нормативни актове на приемащата държава и се въздържат от всякакви действия или дейности, които са несъвместими с целите на операцията.
   2.   EUFOR редовно информират правителството на приемащата държава за числеността на личния състав, разположен на нейна територия.
   Член 3
   Идентификация
   1.   Членовете на личния състав на EUFOR трябва винаги да носят със себе си паспорт или военна карта за самоличност.
   2.   Транспортните средства, въздухоплавателните средства, плавателните съдове и другите транспортни средства на EUFOR носят обозначителни знаци и/или отличителни регистрационни табели на EUFOR, за които съответните органи на приемащата държава са нотифицирани.
   3.   EUFOR имат право да поставят знамето на ЕС и отличителни знаци, като военни емблеми, титли и официални символи, в базата и върху превозните си и други транспортни средства. Върху униформите на личния състав на EUFOR се поставя отличителната емблема на EUFOR. Националните знамена или емблеми на националните контингенти, които участват в операцията, могат да се поставят в базата, върху превозните и други транспортни средства и върху униформите на EUFOR в зависимост от решението на командващия силите на ЕС.
   Член 4
   Преминаване на границите и движение на територията на приемащата държава
   1.   Членовете на личния състав на EUFOR се допускат на територията на приемащата държава само след представяне на документите, предвидени в член 3, параграф 1, или в случаите на първо влизане на територията на държавата, с индивидуална или колективна заповед за мисия, издадена от EUFOR. Членовете на личния състав на EUFOR се освобождават от изискванията на паспортните и визовите разпоредби, както и от имиграционни проверки и митнически контрол при влизане, напускане или пребиваване на територията на приемащата държава.
   2.   Членовете на личния състав на EUFOR се освобождават от изискванията на разпоредбите на приемащата държава относно регистрацията и контрола на чуждите граждани, но не придобиват право на постоянно пребиваване или местоживеене на територията на приемащата държава.
   3.   Списъкът с ресурсите и транспортните средства на EUFOR, предназначени за поддръжка на операцията, които влизат на територията на приемащата държава, преминават транзитно или напускат тази територия, се предоставя на приемащата държава за информация. Въпреки това EUFOR се освобождават от представянето на всякакви други митнически документи, както и от всякакви проверки.
   4.   Членовете на личния състав на EUFOR могат да управляват моторни превозни и въздухоплавателни средства на и над територията на приемащата държава, ако притежават валидна национална, международна или военна шофьорска книжка или лиценз за пилот, според случая.
   5.   За целите на операцията приемащата държава предоставя на EUFOR и на личния състав на EUFOR свобода на движение и свобода на пътуване в рамките на територията си, включително въздушното си пространство, в сътрудничество с компетентните органи на приемащата държава, съгласно предвидените в член 18 от настоящото споразумение ред и условия.
   6.   За целите на операцията и съгласувано с компетентните органи на Чад EUFOR могат да извършват на територията на приемащата държава, включително във въздушното ѝ пространство, всякакви учения, включително учения с бойно оръжие.
   7.   За целите на операцията EUFOR могат да използват пътищата, мостовете, фериботите и летищата без заплащане на мита, пътни такси, данъци или подобни налози. EUFOR не се освобождават от заплащането на суми в разумен размер за услугите, от които се ползват по тяхно искане, при условия, еднакви с предвидените за въоръжените сили на приемащата държава.
   Член 5
   Привилегии и имунитети на EUFOR, предоставени от приемащата държава
   1.   Базата на EUFOR е неприкосновена. Служителите на приемащата държава нямат право да влизат на нейна територия без съгласието на командващия силите на ЕС.
   2.   Базата на EUFOR, мебелировката и другите предмети в нея, както и транспортните средства, не могат да бъдат обект на претърсване, реквизиция, изземване или изпълнителна мярка.
   3.   EUFOR, тяхната собственост и ресурсите, с които разполагат, независимо къде се намират и в чие владение са, се ползват с имунитет от юрисдикция.
   4.   Архивите и документацията на EUFOR са неприкосновени по всяко време и навсякъде.
   5.   Официалната кореспонденция на EUFOR е неприкосновена. Под „официална кореспонденция“ се разбира всяка кореспонденция, свързана с операцията и нейните задачи.
   6.   По отношение на закупени или внесени стоки, предоставени услуги и съоръжения, използвани от EUFOR за целите на операцията, EUFOR, както и техните доставчици и изпълнители, освен ако не са граждани на приемащата държава, са освободени от всякакви национални, регионални и общински данъци, такси и налози от подобно естество. EUFOR не се освобождават от данъци, такси и други плащания, които представляват заплащане за извършени услуги.
   7.   Приемащата държава разрешава внасянето на стоки, военни превозни средства, военно оборудване и продукти, предназначени изключително за операцията, и ги освобождава от всякакви мита, такси, пътни такси, данъци и подобни налози, освен от разходите за съхранение, за превоз и от заплащанията за други извършени услуги.
   Член 6
   Привилегии и имунитети на личния състав на EUFOR, предоставени от приемащата държава
   1.   Личният състав на EUFOR не подлежи на арест или задържане под никаква форма.
   2.   Документите, кореспонденцията и собствеността на личния състав на EUFOR са неприкосновени, освен в случай на изпълнителни мерки, разрешени съгласно параграф 6.
   3.   Личният състав на EUFOR се ползва с имунитет от наказателната юрисдикция на приемащата държава.
   Имунитетът на личния състав на EUFOR от наказателна юрисдикция може да бъде снет от изпращащата страна или от съответната институция на ЕС, според случая. Снемането на имунитета винаги трябва да бъде изрично указано.
   4.   Личният състав на EUFOR се ползва с имунитет от гражданската и административната юрисдикция на приемащата държава по отношение на устни и писмени изказвания и всякакви техни действия, предприети в изпълнение на официалните им функции. Ако пред съд на приемащата държава бъде открито гражданско производство срещу член на личния състав на EUFOR, командващият силите на ЕС и компетентният орган на изпращащата държава или съответната институция на ЕС се уведомяват незабавно. Преди откриването на съдебното производство пред компетентния съд командващият силите на ЕС и компетентният орган на изпращащата държава или съответната институция на ЕС удостоверяват дали въпросното действие е извършено или не от личния състав на EUFOR в изпълнение на официалните му функции.
   Ако действието е извършено в изпълнение на официални функции, производство не се открива и се прилагат разпоредбите на член 15. Ако действието не е извършено в изпълнение на официални функции, производството може да продължи. Удостоверяването от страна на командващия силите на ЕС и на компетентния орган на изпращащата държава или на съответната институция на ЕС има задължителен характер за юрисдикцията на приемащата държава, която не може да го оспорва.
   При откриване на производство от личния състав на EUFOR, той вече не може да претендира за имунитет от юрисдикцията по отношение на всякакви насрещни искове, пряко свързани с основния иск.
   5.   Личният състав на EUFOR не е длъжен да дава свидетелски показания.
   6.   Спрямо членовете на личния състав на EUFOR не могат да се предприемат никакви изпълнителни мерки, освен ако срещу тях не е заведено гражданско дело, което не е свързано с официалните им функции. Имуществото на личния състав на EUFOR, което командващият силите на ЕС е удостоверил за необходимо при изпълнението на официалните им функции, се освобождава от изземване в изпълнение на съдебно решение. При граждански производства личният състав на EUFOR не подлежи на ограничения върху личната свобода или на други ограничителни мерки.
   7.   Имунитетът на член на личния състав на EUFOR от юрисдикцията на приемащата държава не го освобождава от юрисдикцията на съответната изпращаща държава.
   8.   По отношение на услугите, предоставени на EUFOR, личният състав на EUFOR е освободен от действието на разпоредбите за социална сигурност, които могат да бъдат в сила в приемащата държава.
   9.   Членовете на личния състав на EUFOR се освобождават от всякакви форми на данъчно облагане в приемащата държава върху заплатите и възнагражденията, които получават от EUFOR или от съответните изпращащи държави, както и върху всички други доходи, получени извън приемащата държава.
   10.   Личните вещи и предмети в употреба, които принадлежат на членове на личния състав на EUFOR, са освободени от всякакви такси и налози съгласно разпоредбите на нормативен акт 2/92-UDEAC/556-CD-SE 1 от 30 април 1992 г. За да се ползва от тези случаи на освобождаване, командващият силите на ЕС подава пред компетентните органи молба за удостоверяване на освобождаването, подписана от самия него.
   Личният багаж на членовете на личния състав на EUFOR се освобождава от проверки, освен ако няма сериозни основания да се счита, че съдържа предмети и вещи, които не са предназначени за лично ползване, или артикули, забранени за внос или износ по закон, или подчинени на нормативна уредба за карантина в приемащата държава. В такъв случай проверката се извършва само в присъствието на засегнатия член на личния състав на EUFOR или на упълномощен представител на EUFOR.
   Член 7
   Местен персонал на EUFOR
   Членовете на местния персонал се ползват с привилегии и имунитети единствено доколкото приемащата държава позволява това. Приемащата държава обаче следва да упражнява юрисдикцията си над местния персонал по такъв начин, че да не се възпрепятства прекомерно изпълнението на задачите на операцията.
   Член 8
   Наказателна юрисдикция
   Компетентните органи на изпращащата държава имат право да упражняват на територията на приемащата държава пълна наказателна юрисдикция и дисциплинарна власт, произтичащи от законодателството на изпращащата държава по отношение на целия личен състав на EUFOR, подчинен на това законодателство.
   Член 9
   Униформа и оръжия
   1.   Носенето на униформа се регламентира с правила, приети от командващия силите на ЕС.
   2.   Военният личен състав на EUFOR може да носи оръжия и муниции, при условие че е упълномощен за това със заповед.
   Член 10
   Подпомагане от страна на приемащата държава и сключване на договори
   1.   Приемащата държава приема, ако бъде отправена такава молба, да подпомогне EUFOR при намирането на подходяща база.
   2.   Приемащата държава предоставя безплатно бази, които са нейна собственост, и бази, които са собственост на частни юридически лица, доколкото такива са поискани с оглед на осъществяването на административните и оперативните дейности на EUFOR.
   3.   В рамките на своите средства и възможности приемащата държава допринася за подготовката, установяването, изпълнението и поддръжката на операцията. Подпомагането и поддръжката на операцията от страна на приемащата държава се извършват при същите условия, които са предвидени за нейните собствени въоръжени сили.
   4.   Правото, приложимо за договори, сключени от EUFOR в приемащата държава, се определя в съответните договори.
   5.   Договорът може да предвижда процедурата за разрешаване на спорове, предвидена в член 15, параграфи 3 и 4, да се прилага за спорове, възникнали при изпълнението на договора.
   6.   Приемащата държава улеснява изпълнението на договорите, сключени между EUFOR и търговски дружества за целите на операцията.
   Член 11
   Промени на базите
   1.   EUFOR са упълномощени да строят или изменят базите в зависимост от оперативните изисквания.
   2.   Приемащата държава не изисква от EUFOR обезщетение за подобни строежи или изменения.
   Член 12
   Смърт на член на личния състав на EUFOR
   1.   Командващият силите на ЕС има право да организира и да направи необходимите постъпки за репатриране на починал член на личния състав на EUFOR, както и на личното имущество на починалия.
   2.   Не може да се извършва аутопсия на починал член на EUFOR без съгласието на съответната държава и без присъствието на представител на EUFOR и/или на съответната държава.
   3.   Приемащата държава и EUFOR си сътрудничат в максимална степен за бързото репатриране на починали членове на личния състав на EUFOR.
   Член 13
   Сигурност на EUFOR и военна полиция
   1.   Приемащата държава предприема всички подходящи мерки за гарантиране на сигурността на EUFOR и техния личен състав.
   2.   EUFOR са упълномощени да предприемат необходимите мерки за защита на своите бази, включително базите, използвани за учения, срещу всяка външна атака или непозволен достъп.
   3.   Командващият силите на ЕС може да създаде военно полицейско звено за поддържане на реда в базите на EUFOR.
   4.   Военното полицейско звено може също така, в консултация и сътрудничество с военната полиция или полицията на приемащата държава, да действа извън базите с оглед осигуряване поддържането на реда и дисциплината сред личния състав на EUFOR.
   Член 14
   Комуникации
   1.   EUFOR могат да инсталират и използват устройства за радиоразпръскване и радиоприемане, както и сателитни системи. Те си сътрудничат с компетентните органи на приемащата държава с оглед избягване на конфликти при използването на съответните честоти. Приемащата държава предоставя безплатен достъп до честотния спектър.
   2.   EUFOR имат право на неограничена комуникация по радио (включително сателитно, мобилно и преносимо радио), телефон, телеграф, факс и други средства, както и право да инсталира необходимото оборудване за поддръжка на тези комуникации във и между базите на EUFOR, включително поставяне на кабели и наземни линии за целите на операцията.
   3.   В собствените си бази EUFOR могат да вземат необходимите мерки, за да осигурят доставянето на поща, адресирана до или изпратена от EUFOR или персонала на EUFOR.
   4.   Инсталирането на горепосоченото оборудване се осъществява в тясно сътрудничество с приемащата държава, съгласно предвидените в член 18 от настоящото споразумение ред и условия.
   Член 15
   Искове за обезщетение в случай на смърт, нараняване, щети или загуби
   1.   EUFOR и личният състав на EUFOR не са отговорни за каквито и да било щети или загуби на гражданско или държавно имущество, предизвикани от дейности, свързани с оперативните потребности, или от дейности, свързани с граждански безредици или защитата на EUFOR.
   2.   С оглед постигането на извънсъдебно споразумение исковете за обезщетение при повреждане или загуба на гражданско или публично имущество, които не са обхванати от параграф 1, както и исковете за обезщетение при смърт или нараняване на лице и за повреждане или загуба на имущество на EUFOR, се предават на EUFOR чрез компетентните органи на приемащата държава, когато се отнася за искове, предявени от юридически или физически лица от приемащата държава, или на компетентните органи на приемащата държава, когато се отнася за искове, предявени от EUFOR.
   3.   Когато не може да се постигне уреждане на спора чрез извънсъдебно споразумение, искът се подава до комисия по обезщетенията, състояща се от равен брой представители на EUFOR и на приемащата държава. Уреждането на исковете става по общо съгласие.
   4.   При невъзможност да се постигне споразумение в комисията по обезщетенията, исковете:

               а)

               за суми по-малки или равни на 40 000 евро се уреждат по дипломатически път между приемащата държава и представители на ЕС;

               б)

               за суми, надхвърлящи посочената в буква а), се отнасят до арбитражен орган, чиито решения са задължителни.

         5.   Арбитражният трибунал се състои от трима арбитри, като един арбитър се посочва от приемащата държава, един арбитър— от EUFOR и един се определя съвместно от приемащата държава и EUFOR. Когато една от страните не посочи арбитър в рамките на два месеца, или когато приемащата държава и EUFOR не могат да постигнат съгласие по определянето на третия арбитър, той се назначава служебно от председателя на Съда на Европейските общности.
   6.   Между EUFOR и административните органи на приемащата държава се сключва административно споразумение за определяне на мандата на комисията по обезщетенията и на арбитражния трибунал, на приложимата в рамките на тези органи процедура, както и на условията, при които се предявяват искове за обезщетения.
   Член 16
   Сътрудничество и спорове
   1.   Всички въпроси, възникнали при прилагането на настоящото споразумение, се уреждат съвместно от представители на EUFOR и от компетентните органи на приемащата държава.
   2.   Ако не е постигнато предварително споразумение, споровете относно тълкуването или прилагането на настоящото споразумение се уреждат между приемащата държава и представители на ЕС единствено с дипломатически средства.
   Член 17
   Други разпоредби
   1.   Когато в настоящото споразумение се посочват привилегиите, имунитетите и правата на EUFOR и на личния състав на EUFOR, правителството на приемащата държава отговаря за тяхното прилагане и спазване от страна на съответните местни органи на приемащата държава.
   2.   Никоя разпоредба на настоящото споразумение няма за цел да нарушава и не може да се разглежда като нарушаване на правата, признати по силата на други споразумения, на държава-членка на ЕС или на друга държава, участваща в EUFOR.
   Член 18
   Разпоредби за прилагане
   За целите на прилагането на настоящото споразумение въпросите от оперативен, административен или технически характер могат да бъдат предмет на отделни договорености, сключени между командващия силите на ЕС и административните органи на приемащата държава.
   Член 19
   Влизане в сила и прекратяване
   1.   Настоящото споразумение се прилага временно от датата на подписването му и влиза в сила, след като всяка от страните изпълни своите вътрешни процедури по одобряване, и остава в действие до датата на напускане на последните части на EUFOR и последния член на личния състав на EUFOR, съгласно нотификация на EUFOR.
   2.   Независимо от разпоредбите на параграф 1, предвидените в член 4, параграф 7, член 5, параграфи 1—3, 6 и 7, член 6, параграфи 1, 3, 4, 6 и 8—10, член 10, параграф 2, член 11, член 13, параграфи 1 и 2 и член 15 разпоредби се прилагат от датата на разполагане на първия член на личния състав на EUFOR, ако тази дата предхожда датата на влизане в сила на настоящото споразумение.
   3.   Настоящото споразумение може да се изменя с писмено споразумение между страните.
   4.   Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.

      Съставено в Нджамена на 6 март 2008 година в четири оригинални екземпляра на френски език.

      (1)  ОВ L 279, 23.10.2007 г., стр. 21.